EIROPAS KOMISIJA Briselē, 5.9.2016 COM(2016) 554 final Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar

Zviedrijas pieteikumu EGF/2016/002 SE/Ericsson



PASKAIDROJUMA RAKSTS PRIEKŠLIKUMA KONTEKSTS 1.Noteikumi, kas piemērojami finansiālajiem ieguldījumiem no Eiropas Globalizācijas pielāgošanās fonda (EGF), ir izklāstīti Eiropas Parlamenta un Padomes 2013. gada 17. decembra Regulā (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 ("EGF regula"). 2.Zviedrija 2016. gada 31. martā iesniedza pieteikumu EGF/2016/002 SE/Ericsson, lai pēc darbinieku atlaišanas Zviedrijas uzņēmumā Ericsson saņemtu finansiālu ieguldījumu no EGF. 3.Pēc šā pieteikuma izvērtēšanas Komisija saskaņā ar visiem EGF regulas piemērojamiem noteikumiem secināja, ka nosacījumi finansiālā ieguldījuma saņemšanai no EGF ir izpildīti. PIETEIKUMA KOPSAVILKUMS EGF pieteikums EGF/2016/002 SE/Ericsson Dalībvalsts Zviedrija Attiecīgie reģioni (NUTS 2. līmenis) Stockholm (SE11) Östra Mellansverige (SE12) Sydsverige (SE22) Västsverige (SE23) Pieteikuma iesniegšanas datums 2016. gada 31. marts Tulkojuma saņemšanas datums 2016. gada 18. aprīlis Pieteikuma saņemšanas apliecinājuma datums 2016. gada 31. marts Papildu informācijas pieprasījuma datums 2016. gada 2. maijs Papildu informācijas iesniegšanas termiņš 2016. gada 13. jūnijs Izvērtējuma pabeigšanas termiņš 2016. gada 5. septembris Intervences kritērijs EGF regulas 4. panta 1. punkta a) apakšpunkts

Galvenais uzņēmums Telefonaktiebolaget LM Ericsson

Attiecīgo uzņēmumu skaits 1 Saimnieciskās darbības nozare(-s) (NACE 2. redakcijas nodaļa) NACE 2. redakcijas 26. nodaļa (Datoru, elektronisko un optisko iekārtu ražošana)

Meitasuzņēmumu, piegādes un pakārtotās ražošanas uzņēmumu skaits 0+ Pārskata periods (četri mēneši) 2015. gada 11. septembris – 2016. gada 11. janvāris Atlaisto darba ņēmēju skaits pārskata periodā (a) 1244 Atlaisto darba ņēmēju skaits pirms vai pēc pārskata perioda (b) 312 Kopējais atlaisto darba ņēmēju skaits (a + b) 1556 Atbalsttiesīgo saņēmēju kopskaits 1556 Paredzēto atbalsta saņēmēju kopskaits 918 Jauniešu skaits, kuri nestrādā un nemācās vai neapgūst arodu (NEET), kuriem paredzēts sniegt atbalstu 0 Individualizēto pakalpojumu budžets (EUR) 6 161 480 EGF pasākumu īstenošanas budžets (EUR) 435 051 Kopējais budžets (EUR) 6 596 531 EGF ieguldījums (60 %) (EUR) 3 957 918 PIETEIKUMA NOVĒRTĒJUMS Procedūra 4.Pieteikumu EGF/2016/002 SE/Ericsson Zviedrija iesniedza 12 nedēļu laikā no dienas, kad bija izpildīti EGF regulas 4. pantā minētie intervences kritēriji, t. i., 2016. gada 31. martā. Komisija minētā pieteikuma saņemšanu apstiprināja tajā pašā dienā. Divu nedēļu laikā no dienas, kad Komisijas rīcībā bija pieteikuma tulkojums, t. i. 2016. gada 2. maijā, tā pieprasīja papildu informāciju no Zviedrijas. Šī papildu informācija tika sniegta sešu nedēļu laikā no pieprasījuma dienas. Termiņš, līdz kura beigām Komisijai būtu jāizvērtē pieteikuma atbilstība finansiālā ieguldījuma piešķiršanas nosacījumiem, proti, 12 nedēļas no pilnīga pieteikuma saņemšanas dienas, beidzas 2016. gada 5. septembrī. Pieteikuma atbilstība Attiecīgie uzņēmumi un atbalsta saņēmēji 5.Pieteikums attiecas uz 1556 atlaistiem darba ņēmējiem uzņēmumā Ericsson (Telefonaktiebolaget LM Ericsson). Uzņēmums Ericsson galvenokārt darbojas saimnieciskās darbības nozarēs, kas klasificētas NACE 2. redakcijas 26. nodaļā (Datoru, elektronisko un optisko iekārtu ražošana) un 62. nodaļā (Datorprogrammēšana, konsultēšana un saistītas darbības). Ericsson veiktie atlaišanas gadījumi atrodas galvenokārt NUTS 2. līmeņa reģionos – Stockholm (SE11) un Östra Mellansverige (SE12), kā arī Sydsverige (SE22) un Västsverige (SE23). Uzņēmumi un atlaisto darba ņēmēju skaits pārskata periodā Ericsson 1556



Kopējais uzņēmumu skaits: 1 Kopējais atlaisto darba ņēmēju skaits: 1556 To pašnodarbināto personu kopskaits, kuri beiguši darbību: 0 Atbalsttiesīgo darba ņēmēju un pašnodarbināto personu kopējais skaits: 1556 Intervences kritēriji 6.Zviedrija iesniedza pieteikumu saskaņā ar EGF regulas 4. panta 1. punkta a) apakšpunktā minētajiem intervences kritērijiem, kuri par nosacījumu izvirza to, ka četru mēnešu pārskata periodā kopā vismaz 500 darba ņēmēji ir atlaisti kādā dalībvalsts uzņēmumā. 7.Pieteikuma četru mēnešu pārskata periods ir no 2015. gada 11. septembra līdz 2016. gada 11. janvārim. 8.Pārskata periodā atlaisto darba ņēmēju skaits ir šāds: –1244 darba ņēmēji atlaisti uzņēmumā Ericsson.

Atlaisto darba ņēmēju skaita un darbības beigšanas aprēķināšana 9.Pārskata periodā atlaisto darba ņēmēju skaits ir aprēķināts šādi: –1244 darba ņēmēji, sākot no dienas, kad darba devējs saskaņā ar Padomes Direktīvas 98/59/EK 3. panta 1. punktu rakstiski paziņoja kompetentajai valsts iestādei par plānoto kolektīvo atlaišanu. Zviedrija pirms Komisijas veiktā izvērtējuma pabeigšanas datuma apstiprināja, ka šie 1244 atlaišanas gadījumi ir faktiski notikuši. Atbalsttiesīgie saņēmēji 10.Papildus jau minētajiem darba ņēmējiem atbalsttiesīgi ir arī 312 darba ņēmēji, kas tika atlaisti pirms vai pēc četru mēnešu atskaites perioda. Visus šos darba ņēmējus atlaida pēc vispārējā paziņojuma par plānoto atlaišanu 2015. gada 11. septembrī. Var noteikt skaidru cēloņsakarību ar notikumu, kurš izraisīja atlaišanu pārskata periodā. Zviedrijas iestādes paziņoja, ka šī atlaišana bija tās pašas atlaišanas procedūras daļa, bet tikai par dažiem atlaišanas gadījumiem tika paziņots pēc pārskata perioda beigām. 11.Tāpēc kopējais atbilstīgo saņēmēju skaits ir 1556. Saikne starp darba ņēmēju atlaišanu un globalizācijas izraisītām lielām strukturālām izmaiņām pasaules tirdzniecības modeļos 12.Lai izveidotu saikni starp atlaišanas gadījumiem un globalizācijas izraisītām lielām strukturālām pārmaiņām pasaules tirdzniecības modeļos, Zviedrija norāda, ka atlaišanas gadījumi notika uzņēmuma Ericsson telesakaru aparatūras ražošanas jomā. 13.Pēdējos gados lielāko daļu savas aparatūras ražošanas un izstrādes struktūras Ericsson ir koncentrējis Āzijā, kur ne tikai atrodas tirgi ar lielāko izaugsmi, bet arī līdzvērtīgu kvalitāti var sasniegt ar zemākām izmaksām. 14.Ernst & Young veiktā pētījumā par ārpakalpojumu izmantošanu Eiropā konstatēts, ka ārpakalpojumu izmantošana ražošanai un izstrādei īpaši izplatīta ir IT un telesakaru nozarēs. Ārpakalpojumu sniegšanā dominē Āzija. 15.Saskaņā ar Ericsson publicētajiem datiem uzņēmums pakāpeniski samazināja darbinieku skaitu Zviedrijā (no 21 178 darbiniekiem 2005. gadā līdz 17 858 – 2014. gadā), vienlaikus strauji palielinot darbinieku skaitu kopumā (no 56 055 – 2005. gadā līdz 118 055 – 2014. gadā); lielākais darbinieku skaits šobrīd ir Indijā. 16.Zviedrijas arodbiedrība Unionen apgalvo, ka Ericsson vēl aizvien pieņem darbā darbiniekus Eiropā, bet tikai ar pilnīgi atšķirīgu prasmju kopumu. Darbiniekus ar aparatūras ražošanas un izstrādes prasmēm uzņēmums parasti atkārtoti darbā nepieņem. Lielāko daļu uzņēmuma izaugsmes mūsdienās nodrošina programmatūras izstrāde. Lai arī dažas programmatūras izstrādā Eiropā, lielākā šīs nozares izaugsme arī notiek Āzijā, kur Ericsson paplašina savu darbību. 17.Uz NACE 2. redakcijas 26. nodaļas nozari līdz šim attiecas arī 14 citi EGF pieteikumi, 11 no kuriem pamatā ir ar tirdzniecību saistīta globalizācija un 3 – globālā finanšu un ekonomikas krīze. Notikumi, kas izraisījuši darba ņēmēju atlaišanu un darbības beigšanu 18.Notikumi, kas izraisījuši darba ņēmēju atlaišanu, ir bezvadu telesakaru aparatūras ražošanas līniju daļēja vai pilnīga slēgšana dažādās Ericsson ražotnēs Zviedrijā (Burosā, Karlskrūnā, Kistā/Stokholmā, Kumlā, Linšēpingā un Gēteborgā) un visas ražotnes slēgšana Katrienholmā. 19.Saskaroties ar stagnējošu izaugsmi un vienlaikus sīvi konkurējot ar ražotājiem no Āzijas, Ericsson samazināja telesakaru aparatūras ražošanu, ko uzņēmums uzsāka pirms gandrīz divām desmitgadēm. Uzņēmums 2012. gada februārī visu savu mobilo tālruņu izstrādes un ražošanas līniju pārdeva konkurējošajam uzņēmumam Sony. Ericsson atlikušās savas aparatūras ražošanas līnijas koncentrē ražotnēs Āzijā. 20.Pirmajos sešos 2015. gada mēnešos Ericsson pakāpeniski paziņoja par 1611 darbvietu zaudēšanu septiņās ražotnēs Zviedrijā. Tā kā daži darbinieki jau bija sasnieguši pensionēšanās vecumu, tie netiek ieskaitīti kopējā atlaižamo darba ņēmēju skaitā, jo tas attiecas uz priekšlaicīgu nodarbinātības pārtraukšanu. Tāpēc Zviedrija ziņoja par 1556 atlaistiem darba ņēmējiem. Ericsson 2015. gada 11. septembrī rakstiski informēja Zviedrijas iestādes par plānoto kolektīvo atlaišanu. Paredzamā atlaišanas ietekme uz ekonomiku un nodarbinātību vietējā, reģionālā vai valsts līmenī 21.Paredzamā atlaišanas ietekme uz vietējo un reģionālo darba tirgu dažādos reģionos ļoti atšķiras. Sākumā ietekme var šķist minimāla, jo sevišķi ļoti blīvi apdzīvotās teritorijās. Kopumā tomēr visi reģioni saskaras ar problēmu, ka vienlaikus tiek atlaista salīdzinoši liela gados vecāku darba ņēmēju grupa ar līdzīgu profesionālo pieredzi. Lielākajai šo darba ņēmēju daļai nav to prasmju, kas ir pieprasītas vietējā darba tirgū. Šī prasmju neatbilstība ir īpaši redzama Kistā, kas ir pilsēta ar lielāko atlaisto darba ņēmēju skaitu (762 darba ņēmēji). Kaut arī Kista atrodas Stokholmas aglomerācijā, kas ir reģions ar ļoti dinamisku ekonomiku, zemu bezdarba līmeni un daudzām brīvām darbvietām, brīdī, kad tika iesnigts pieteikums EGF finansējuma saņemšanai, vairāk nekā 400 atlaistie darba ņēmēji vēl aizvien bija bezdarbnieki. Tik liela skaita gados vecāku darba ņēmēju ar līdzīgu profesionālo pieredzi kvalifikācijas celšana vai pārkvalificēšana ir lielākā problēma, ar kādu sastopas vietējās iestādes. Noteiktos reģionos, piemēram, Karlskrūnā papildu slogu vietējam darba tirgum rada nesen ieceļojušie migranti. 22.Arbetsförmedlingen, Zviedrijas VND, skartajos reģionos veica darba tirgus situācijas analīzi un ar vietējām iestādēm un arodbiedrībām apsprieda to vajadzības. Rezultātā Zviedrijas valdība nolēma iespējamo EGF palīdzību īpaši piešķirt Kistai, Katrienholmai un Kumlai, jo šīs vietas saskaras ar lielākajām problēmām. Tomēr individuāli pielāgota palīdzība tiks piedāvāta arī darba ņēmējiem, kas tika atlaisti no ražotnēm citās vietās.

23.Atlaišana skāra gan fiziska darba strādniekus, gan biroja darbiniekus. Fiziska darba strādnieki sastopas ar darba tirgu, kurā ir salīdzinoši neliels tradicionālo ražošanas nozaru pieprasījums. Zviedrijas VND potenciālas iespējas šiem darba ņēmējiem saredz publiskā vai privātā sektora pakalpojuma nozarēs, kas tomēr prasītu būtisku pārkvalificēšanos. Attiecībā uz biroja darbiniekiem situācija ir nedaudz savādāka. Lielākā daļa no tiem ir inženieri, kas specializējušies telesakaru aparatūras ražošanā un izstrādē, daži no viņiem – Ericsson specifiskās jomās. Joprojām ir liels pieprasījums pēc inženieriem, jo īpaši IT nozarē – galvenokārt programmēšanā un programmatūras izstrādē. Lai gan atlaistajiem biroja darbiniekiem IT nozare kopumā ir tuva, lielākajai daļai Ericsson darbinieku nav nepieciešamo prasmju. Zviedrijas VND ir pārliecināts, ka individualizēts mācību programmu un konsultāciju kopums ļaus lielākajai daļai šo atlaisto darbinieku atrast jaunas un labas darbvietas. Paredzētie atbalsta saņēmēji un ierosinātās darbības Paredzētie atbalsta saņēmēji 24.Aprēķinātais atlaisto darba ņēmēju skaits, kuri varētu piedalīties pasākumos, ir 918. Potenciālos dalībniekus pēc to dzimuma, valstspiederības un vecuma grupas var iedalīt šādi: Kategorija Paredzēto atbalsta

saņēmēju skaits Dzimums: vīrieši: 643 (70,0 %) sievietes: 275 (30,0 %) Valstspiederība: ES valstspiederīgie: 918 (100,0 %) trešo valstu valstspiederīgie: 0 (0 %) Vecuma grupa: 15-24 gadi: 0 (0 %) 25-29 gadi: 22 (2,4 %) 30-54 gadi: 589 (64,2 %) 55-64 gadi: 307 (33,4 %) vecāki par 64 gadiem: 0 (0 %) Ierosināto darbību attiecināmība 25.Individualizētie pakalpojumi, kas sniedzami atlaistajiem darba ņēmējiem, sastāv no šādām darbībām. A. Konsultācijas un profesionālā orientācija Padziļināts izvērtējums un individuāla plānošana. Šis reģistrācijas process ietver iepriekšējās pieredzes un apmācības noteikšanu, EGF atbalsta saņēmējiem tas notiek paātrināti. Tas var ietvert vairākas individuālas un pielāgotas tikšanās, no kurām dažas var būt ar darbā iekārtošanas uzņēmumiem. Konsultācijas. Standarta pakalpojumus, ko sniedz Arbetsförmedlingen, apvienos ar EGF pasākumiem, piemēram, individuālu atbalstu tiešā saziņā ar potenciālajiem darba devējiem, motivējošām sanāksmēm un konferencēm, kurās iepazīstina ar reģiona darba tirgu. Tas būs īpaši svarīgi tiem paredzētajiem atbalsta saņēmējiem, kas uzskata, ka viņu izglītības līmenis ir neatbilstošs reģionā identificētajām vakancēm. Tiks piedāvāti gan individuāli, gan grupu pasākumi. Motivējošas konsultācijas un karjeras plānošana. EGF atbalsta saņēmējiem būs piekļuve kognitīvās terapijas ekspertiem, lai stiprinātu motivāciju. Turklāt tiks organizētas vairākas konferences. Atbalsta saņēmēji tajās tiks informēti par jaunākajām norisēm darba tirgū un aicināti diskutēt par nepieciešamajām speciālajām un vispārīgajām prasmēm. Šo konferenču mērķis ir sniegt nepieciešamo motivāciju problēmu pārvarēšanai darba tirgū. Šie pasākumi ir pieejami visiem atbalsta saņēmējiem, īpašu uzsvaru liekot uz dalībniekiem, kuriem ir 50 un vairāk gadu. B. Aizsargāta un atbalstīta nodarbinātība un rehabilitācijas pasākumi Šie pasākumi ir vērsti uz atbalsta saņēmējiem, kuriem ir veselības problēmas vai traucējumi. Šādi pasākumi var ietvert personas darbspēju novērtēšanu, pasākumus personas darbspēju paaugstināšanai vai uzlabošanai, vai tādu palīgierīču iegādi un apmācību to lietošanā, kas nepieciešamas problēmu pārvarēšanai darba vietā. C. Izglītība un apmācība Zviedrijas VND piedāvā virkni kursu konkrētām mērķgrupām. Papildus šiem kursiem EGF atbalsta saņēmējiem tiks piedāvāti arī individuāli pielāgoti kursi. Tostarp akadēmiskie kursi un citi ļoti specializēti kursi 12 vai vairāk mēnešu garumā. Turklāt dalībniekiem ar mācīšanās grūtībām tiks piedāvāts individuāls atbalsts (tiek lēsts, ka aptuveni 5 % atbalsta saņēmēju, kas piedalīsies izglītības un apmācības pasākumos, būs nepieciešama īpaša palīdzība). Īpaša uzmanība tiks veltīta tradicionālo ar dzimumu saistīto šķēršļu pārvarēšanai un motivēšanai, lai, piemēram, atbalsta saņēmēji vīrieši atrastu darbu veselības aprūpes nozarē. Tiem atbalsta saņēmējiem, kas plānos izveidot uzņēmumus, sagatavošanās kursus pasniegs ārējie eksperti, sniedzot ieteikumus nākotnes uzņēmējiem. Mūžizglītības principa kontekstā tiem atbalsta saņēmējiem, kas piedalīsies EGF līdzfinansētajos pasākumos, tiks piedāvāta iespēja iegūt prasmes, izmantojot oficiāli apstiprinātu formālo un ikdienējo mācīšanos. Tiks organizētas prakses programmas, kurās tiks sniegta iespēja praktisko apmācību apvienot ar dažām formālajām mācīšanās programmām. Ir plānota cieša sadarbība ar Zviedrijas IT nozares darba devēju organizāciju.



D. Pabalsti darba meklētājiem Tie tiek nodrošināti atbalsta saņēmējiem, kas piedalās kādā no iepriekš aprakstītajiem aktīvajiem pasākumiem. Pabalsta apmērs ir atkarīgs no individuāliem faktoriem un tas atšķiras atkarībā no pasākuma ilguma. Ir trīs dažāda veida pabalsti; viens pabalsts ir paredzēts personām, kas piedalās vispārīgajos pasākumos, viens – personām, kas piedalās prakses programmās, un viens – personām, kas piedalās rehabilitācijas pasākumos. Pabalstiem atvēlētie līdzekļi ietver ceļa izdevumu atlīdzināšanu tiem atbalsta saņēmējiem, kuriem ar darba meklēšanu saistīti ceļa izdevumi pārsniedz SEK 600 (atbilst aptuveni EUR 64) mēnesī. 26.Aprakstītās ierosinātās darbības ir aktīvi darba tirgus pasākumi atbilstīgi EGF regulas 7. pantā noteiktajām darbībām, par kurām ir tiesības saņemt atbalstu. Šīs darbības neaizstāj pasīvus sociālās aizsardzības pasākumus.

27.Zviedrija ir sniegusi nepieciešamo informāciju par darbībām, kas attiecīgajam uzņēmumam ir obligāti jāveic saskaņā ar valsts tiesību aktiem vai koplīgumiem. Iestādes ir apliecinājušas, ka EGF finansiālais ieguldījums neaizstās minētās darbības. 28.Ierosinātie pasākumi dos ieguldījumu ilgtspējīgā ekonomiskā attīstībā. Saskaņā ar Zviedrijas Vides kodeksu Arbetsförmedlingen ir pienākums savos uzaicinājumos iesniegt piedāvājumus un savās darbībās ietvert vides jautājumus. Tāpēc piedāvātie pasākumi atbilst Zviedrijas Vides kodeksam un sniedz ieguldījumu 16 Zviedrijas vides kvalitātes mērķu sasniegšanā. Aplēstais budžets 29.Aplēstās kopējās izmaksas ir EUR 6 596 531, kas ietver izdevumus par individualizētiem pakalpojumiem EUR 6 161 480 apmērā un izdevumus par sagatavošanās, pārvaldības, informācijas un publicitātes, kontroles un ziņošanas pasākumiem EUR 435 051 apmērā. 30.Kopējais finansiālais ieguldījums, kas pieprasīts no EGF, ir EUR 3 957 918 (60 % no kopējām izmaksām). Darbības Aplēstais dalībnieku skaits Aplēstās izmaksas par vienu dalībnieku (noapaļoti)

(EUR) Aplēstās kopējās izmaksas (EUR) Individualizēti pakalpojumi (darbības saskaņā ar EGF regulas 7. panta 1. punkta a) un c) apakšpunktu) Konsultācijas un profesionālā orientācija (Jobbcoachning och ärendehantering) 918 1202 1 103 545 Aizsargāta un atbalstīta nodarbinātība un rehabilitācijas pasākumi (Skyddad och understödd sysselsättning och rehabilitering) 20 12 555 251 108 Izglītība un apmācība (Utbildning och omskolning) 463 5868 2 716 884 Starpsumma (a): Procentuāli no individualizēto pakalpojumu kopuma – 4 071 537 (66,08 %) Pabalsti un stimuli (darbības saskaņā ar EGF regulas 7. panta 1. punkta b) apakšpunktu) Pabalsts atbalsta saņēmējiem, kas piedalās ar darba tirgu saistītos apmācības pasākumos (Utbildningsinsatser AUB, aktivitetsstöd) 102 11 904 1 214 194 Pabalsti atbalsta saņēmējiem, kas piedalās prakses programmās (Praktik, aktivitetsstöd) 80 8183 654 660 Pabalsti atbalsta saņēmējiem, kas piedalās rehabilitācijas programmā "Ievads darbā" (Introduktion till arbete KA, aktivitetsstöd) 10 22 109 221 089 Starpsumma (b): Procentuāli no individualizēto pakalpojumu kopuma – 2 089 943 (33,92 %) Darbības saskaņā ar EGF regulas 7. panta 4. punktu Sagatavošanās darbības – 0 Pārvaldība – 362 387 Informācija un publicitāte – 21 498 Kontrole un ziņošana – 51 166 Starpsumma (c): Procentuāli no kopējām izmaksām: – 435 051 (6,6 %) Kopējās izmaksas (a + b + c): – 6 596 531 EGF ieguldījums (60 % no kopējām izmaksām) – 3 957 918 31.To darbību izmaksas, kuras iepriekš minētajā tabulā noteiktas kā darbības saskaņā ar EGF regulas 7. panta 1. punkta b) apakšpunktu, nepārsniedz 35 % no saskaņotā individualizēto pakalpojumu kopuma kopējām izmaksām. Zviedrija apstiprināja, ka šīs darbības ir atkarīgas no tā, vai paredzētie atbalsta saņēmēji piedalās darba meklēšanas vai apmācības pasākumos. Izdevumu atbilstības periods 32.Zviedrija sāka sniegt individualizētos pakalpojumus paredzētajiem atbalsta saņēmējiem 2015. gada 1. oktobrī. Tāpēc par izdevumiem saistībā ar šīm darbībām ir tiesības saņemt EGF finansiālu ieguldījumu no 2015. gada 1. oktobra līdz 2018. gada 31. martam. 33.Zviedrijai administratīvie izdevumi saistībā ar EGF īstenošanu sāka rasties 2015. gada 1. oktobrī. Tāpēc par izdevumiem saistībā ar sagatavošanās, pārvaldības, informācijas un publicitātes, kontroles un ziņošanas darbībām ir tiesības saņemt EGF finansiālu ieguldījumu no 2015. gada 1. oktobra līdz 2018. gada 30. septembrim. Papildināmība ar darbībām, ko finansē no valsts vai Savienības fondiem 34.Valsts priekšfinansējuma vai līdzfinansējuma avots ir Arbetsförmedlingen budžets. Ericsson vai viena no sociālā nodrošinājuma organizācijām arī varētu sniegt ieguldījumu konkrētās projektu iniciatīvās, aizstājot Arbetsförmedlingen sniegto finansējumu. 35.Zviedrija ir apstiprinājusi, ka iepriekš aprakstītie pasākumi, kas saņem EGF finansiālu ieguldījumu, nesaņems finansiālus ieguldījumus no citiem Savienības finanšu instrumentiem. Procedūras, ko ievēro, apspriežoties ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī vietējām un reģionālām iestādēm 36.Zviedrija norādīja, ka saskaņotais individualizēto pakalpojumu kopums ir izstrādāts, apspriežoties ar paredzētajiem atbalsta saņēmējiem un to pārstāvjiem, kā arī ar vietējiem publiskā sektora dalībniekiem. Pēc paziņojuma par atlaišanu Arbetsförmedlingen tikās ar Ericsson pārstāvjiem, vietējām iestādēm un dažādām arodbiedrībām, kā arī ar darbā iekārtošanas aģentūrām visās tajās uzņēmuma ražotņu atrašanās vietās, kurās bija paredzēts īstenot kolektīvo atlaišanu. Visās atrašanās vietās notika darbsemināri ar vietējo arodbiedrību pārstāvju piedalīšanos, lai apspriestu iespējamo EGF pieteikumu un noteiktu atbilstošo piedāvājamo pasākumu kopumu. Pārvaldības un kontroles sistēmas 37.Pieteikums ietver pārvaldības un kontroles sistēmas aprakstu, kurā norādīti iesaistīto struktūru pienākumi. Zviedrija ir informējusi Komisiju, ka finansiālo ieguldījumu pārvaldīs Arbetsförmedlingen, kas ir oficiāli noteikts par vadošo un maksājumu iestādi. Projekta grāmatvedības dokumentus pārbaudīs iekšējās revīzijas nodaļa, kas ir atsevišķa Arbetsförmedlingen valdes pakļautībā esoša iestāde. Tās uzdevums ir pārbaudīt iekšējās kontroles un verifikācijas procesu VND un ieteikt uzlabojumus, kā arī sniegt padomu un atbalstu valdei un ģenerāldirektoram. Projektu revīzijas notiks regulāri. Attiecīgās dalībvalsts uzņemtās saistības 38.Zviedrija ir sniegusi visus nepieciešamos apliecinājumus tam, ka: –piekļuvē ierosinātajām darbībām un to īstenošanai tiks piemēroti vienlīdzīgas attieksmes un nediskriminācijas principi,

–ir ievērotas valstu un ES tiesību aktos paredzētās prasības par kolektīvo atlaišanu, –uzņēmums Ericsson, kurš pēc atlaišanas ir turpinājis darbību, ir ievērojis juridiskos pienākumus, kas attiecas uz darba ņēmēju atlaišanu, un ir sniedzis darba ņēmējiem atbilstošu palīdzību, –ierosinātās darbības nesaņems finansiālu atbalstu no citiem Savienības fondiem vai finanšu instrumentiem, kā arī tiks novērsta jebkāda dubulta finansēšana, –ar ierosinātām darbībām papildinās no struktūrfondiem finansētās darbības, –EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu. IETEKME UZ BUDŽETU Budžeta priekšlikums 39.EGF nepārsniedz maksimālo gada apjomu EUR 150 miljonu apmērā (2011. gada cenās), kā paredzēts 12. pantā Padomes 2013. gada 2. decembra Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam. 40.Pēc pieteikuma izskatīšanas attiecībā uz EGF regulas 13. panta 1. punktā paredzētajiem nosacījumiem un ņemot vērā paredzēto atbalsta saņēmēju skaitu, ierosinātās darbības un aplēstās izmaksas, Komisija ierosina izmantot EGF līdzekļus EUR 3 957 918 apmērā, kas veido 60 % no kopējām ierosināto darbību izmaksām, lai sniegtu finansiālu ieguldījumu saistībā ar pieteikumu. 41.Ierosināto lēmumu izmantot EGF pieņems kopā Eiropas Parlaments un Padome, kā paredzēts 13. punktā Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību. Saistītie tiesību akti 42.Vienlaikus ar priekšlikumu lēmumam par EGF līdzekļu piešķiršanu Komisija Eiropas Parlamentam un Padomei iesniegs priekšlikumu par līdzekļu pārvietošanu uz attiecīgo budžeta pozīciju EUR 3 957 918 apmērā. 43.Tajā pašā laikā, kad Komisija pieņem priekšlikumu lēmumam par EGF izmantošanu, tā ar īstenošanas aktu pieņems lēmumu par finansiālo ieguldījumu, kas stājas spēkā dienā, kad Eiropas Parlaments un Padome pieņem ierosināto lēmumu izmantot EGF. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar

Zviedrijas pieteikumu EGF/2016/002 SE/Ericsson EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006, un jo īpaši tās 15. panta 4. punktu, ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību un jo īpaši tā 13. punktu,